Strauss sonder paspoort na Parys | Netwerk24
Die risiko dat Suid-Afrika tot volslae rommelstatus afgegradeer gaan word, het Woensdag gestyg.
Die aandeelpryse van talle maatskappye wat van die welstand van die verbruiker afhanklik is, het Woensdagmiddag sterk geklim.
Strauss sonder paspoort na Parys
20 Februarie 2019 15:34
Die Skotse rugbyafrigter, Gregor Townsend, het Woensdag 'n sug van verligting geslaak.
Josh Strauss. Foto: Getty Images
Daar was aanvanklik sprake dat Skotland Saterdag sonder sy Suid-Afrikaanse losvoorspeler Josh Strauss moes klaarkom in sy Sesnasies-wedstryd teen Frankryk.
Strauss het sy Suid-Afrikaanse paspoort verloor en Townsend was op hete kole om te hoor of hy betyds die nodige dokumente sou kon kry om na Parys te reis.
Die Skotte is reeds sonder die dienste van die beseerde Finn Russell, Stuart Hogg, WP Nel, Huw Jones en Ryan Wilson.
Die 32-jarige Strauss kwalifiseer om vir Skotland te speel omdat hy daar woon. Omdat hy 'n Suid-Afrikaanse burger is, het hy 'n paspoort en 'n visum nodig om na Frankryk te reis.
Nadat The Sun berig het Strauss het sy paspoort verloor, het 'n woordvoerder van die Skotte gesê hulle doen als in hul vermoë om te verseker dat hy saam die span kan reis.
Scotsman.com berig die departemente van buitelandse sake van Skotland en Frankryk het ingegryp en Strauss sal kan uitdraf.
Dit is nie bekend watter ooreenkoms tussen die partye bereik is nie.
Strauss speel vir die Sale Sharks in Engeland. Hy het al in 19 toetse vir die Skotte gespeel. - Reuters